ब्राजील के एक चिल्ड्रन कैंसर सेंटर ने बच्चों को बीमारी से लड़ने की हिम्मत दी है। साओ पाओलो शहर के एसी कमार्गो सेंटर ने कैंसर पीड़ित बच्चों की जिंदगी में रंग भरने के लिए दुनिया की नामी एड एजेंसी जेडब्ल्यूटी की मदद ली है। एजेंसी ने बच्चों की पसंद को ध्यान में रखते हुए रंग-बिरंगे कीमोथैरेपी किट डिजाइन किए हैं।
सुपरहीरो फॉमरूला नामक इन किट पर बैटमैन और सुपरमैन जैसे सुपरहीरो के लोगो भी बनाए गए हैं। साथ ही बच्चों के लिए चार कॉमिक्स भी बनाई गई हैं, जिनमें पहले सुपरहीरो को बीमार बताकर बाद में सुपरफॉमरूला किट की मदद से उन्हें वापस शक्तिशाली बनते हुए दिखाया गया है। एजेंसी बच्चों को विश्वास दिलाना चाहती है कि उस किट की जादुई शक्ति से वे भी ठीक हो जाएंगे। इतना ही नहीं बच्चों के वार्ड को भी सुपरहीरो की थीम पर सजाया गया है।
hin_Deva hin_Deva